খেলোয়াড়ী জীবন শেষে আতহার অনেক বছর ধরেই টেলিভিশন ধারাভাষ্যে ব্যস্ত। ভাষ্যকার হিসেবে কত দেশ ঘুরেছেন, কত মাঠ থেকেই না ইথারে ছড়িয়ে দিয়েছেন কণ্ঠ! কিন্তু ইডেনের কমেন্ট্রি বক্সে বসা হয়নি কখনোই। এবারের টি-টোয়েন্টি বিশ্বকাপ তাঁকে সেই সুযোগও এনে দিচ্ছে। আতহারের রোমাঞ্চটা তাই অনুমান করাই যায়। তিনি নিজেও বলছিলেন, ‘খুব ভালো লাগছে। এই ২৫ বছরে ইডেন গার্ডেন অনেক বদলে গেছে। ওখানে গিয়ে তো অবশ্যই দূর অতীতের কথা মনে পড়বে। একটু স্মৃতিকাতর তো হবই।’